Matrone se passie, omgee sal gemis word | Netwerk24
Matrone se passie, omgee sal gemis word
Mariana Hintze, Bethlehem:
Ek het met groot skok verneem dat matrone Marlene van der Merwe nie meer by die Corona-hospitaal werksaam is nie.
Marlene, namens die gemeenskap van Bethlehem wil ek graag vir jou dankie sê vir jou omgee en liefde vir die pasiënte wat deur die jare deur Corona se deure beweeg het. Jou passie vir jou werk en jou etiese waardes is buitengewoon in ons samelewing vandag.
Jy het talle pasiënte en hul families bygestaan, bemoedig en vertroos. Jou kantoordeur was altyd vir almal oop.
Dankie vir jou en Nico wat jare gelede die droom bewaarheid het om die Corona-hospitaal in Bethlehem te open.